Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: A Kormány a postai szolgáltatások ellátásáról, a hírközlésről szóló 2001. évi XL. törvény (a továbbiakban: Hkt.)
Paragraph Index: 997

(5) Ha a feladó a hivatalos irat kézbesítésével kapcsolatosan a feladásához rendszeresített tértivevényen „a címzett saját kezéhez” jelzést alkalmazott és a sikeres kézbesítés érdekében a címzett nevén és címén kívül egyéb személyazonosító adatát vagy személyazonosító iratának okmányszámát is feltüntette, a szolgáltató a 4. §-ban meghatározott címadatokon kívül a tértivevényen feltüntetett egyéb adatokat is köteles figyelembe venni a címzett jogosultságának igazolására — 19. §-ának (1) és (2) bekezdése értelemszerű alkalmazásával — a személyazonosság megállapításakor. IV. Fejezet FELHASZNÁLÓK TÁJÉKOZTATÁSA, ADATSZOLGÁLTATÁS, TUDAKOZÓDÁS, KÁRTÉRÍTÉS Felhasználók tájékoztatása

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes